《秋浦试院奉和马驹父见寄》
宋代·喻良能

也知融帐多馀暇，欲往论文偶未遑。
弃置亡何投辖饮，经营俱下读书行。
子云但觉玄犹白，元亮应欣菊已黄。
辱赠清诗不知报，剩亲灯火趁新凉。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。